## Odluka Ustavnog suda Republike Hrvatske broj U-VII-1271/2001 od 6. lipnja 2001.

### NN 52/2001 (8.6.2001.), Odluka Ustavnog suda Republike Hrvatske broj U-VII-1271/2001 od 6. lipnja 2001.

# USTAVNI SUD REPUBLIKE HRVATSKE

841

Ustavni sud Republike Hrvatske, u sastavu Smi­­ljko Sokol, predsjednik Suda,
te suci Marijan Hra­­njski, Petar Klarić, Mario Kos, Jurica Malčić, Ivan
Matija, Ivan Mrko­­njić, Jasna Omejec, Že­­ljko Potoč­­njak, Agata Račan,
Emilija Rajić, Vice Vukojević i Milan Vuković, odlučujući u povodu prijedloga
Hrvatske se­­ljačke stranke, Zagreb, Zvonimirova 17, za provedbu nadzora nad
ustavnošću i zakonitošću izbora za Općinsko vijeće Općine Karlobag, na sjednici
održanoj 6. lip­­nja 2001. godine, donio je

## ODLUKU

I. Poništava se odluka Općinskog izbornog povjerenstva Općine Karlobag
broj: 34/2001 od 21. svib­­nja 2001. godine, o izboru članova u Općinsko vijeće
Općine Karlobag s općinskih kandidatskih lista.

II. Utvrđuje se da je na izborima za članove Općinskog vijeća Općine
Karlobag, provedenima 20. svib­­nja 2001. godine, Hrvat­ska demokratska
zajednica (HDZ) osvojila pet (5) vijećničkih mjesta, Hrvatska se­­ljačka
stranka (HSS) pet (5) vijećničkih mjesta i Socijaldemokratska partija (SDP)
jedno (1) vijećničko mjesto.

III. Ova odluka objavit će se u »Narodnim novinama« i »Županijskom glasniku
Županije ličko-se­­njske«.

```
Obrazlože­­nje
```

```
if !supportEmptyParas endif
```

1. Na prijedlog Hrvatske se­­ljačke stranke proveden je nadzor
ustavnosti i zakonitosti izbora članova Općinskog vijeća Općine Karlobag,
održanih 20. svib­­nja 2001. godine.

Odlukom navedenom u izreci Općinsko izborno povjerenstvo Općine Karlobag
je utvrdilo da je na izborima za članove Općinskog vijeća Općine Karlobag, koji
su provedeni 20. svib­­nja 2001. godine, Hrvatska demokratska zajednica (HDZ)
dobila 6 vijećničkih mjesta, Hrvatska se­­ljačka stranka (HSS) 4 vijećnička
mjesta i Socijaldemokratska partija Hrvatske (SDP) 1 vijećničko mjesto.

Hrvatska se­­ljačka stranka
(u nastavku: predlagate­­ljica), svo­jim je prijedlogom dovela u sum­­nju
pravilnost utvrđe­­nja broja vijećničkih mjesta u Općinskom vijeću Općine
Karlobag, koja je Općinsko izborno povjerenstvo Općine Karlobag utvrdilo da
pripadaju navedenim političkim strankama. Predlagate­­ljica, naime, smatra da
je rezultat glasova­­nja, odnosno broj vijećničkih mjesta, pogrešno utvrđen, s
obzirom da pravilnom primjenom članka 23. Zakona o izboru članova
predstavničkih tijela jedinica lokalne i područne (re­gionalne) samouprave
(»Narodne novine«, broj 33/01 – u nastavku: Zakon o izboru), stranke trebaju
dobiti ova vijećnička mjesta: HDZ 5, HSS 5
i SDP 1. Ukupni broj glasova koji su pojedine od tih stranaka dobile na
izborima, prema predlagate­­lju nije sporan.

Stoga predlagate­­ljica
predlaže Ustavnom sudu da u postupku nadzora utvrdi pravilan broj vijećničkih
mjesta stranaka koje su sudjelovale na navedenim izborima.

2. Od Općinskog izbornog
povjerenstva Općine Karlobag (u nastavku: Povjerenstvo), zatraženo je očitova­­nje
na navode predlagate­­ljice, te na uvid izborna dokumentacija.

Podneskom broj: LS-193/01-2
od 1. lip­­nja 2001. godine Povjerenstvo je osporilo osnovanost navoda
predlagate­­ljice navodeći da je izračun broja pripadajućih vijećničkih mjesta
pojedinih stranaka sukladan članku 23. Zakona o izboru, u kojem je prihvaćena
DžHondtova metoda izračuna broja mandata. Istaknuto je da su tijekom zaprima­­nja
zapisnika s biračkih mjesta, kao i prigodom obrade izbornih podataka, bili
nazočni promatrači, koji, međutim, nisu imali primjedbi na cjelokupan rad toga
Povjerenstva.

*Prijedlog je osnovan.*

3. Nakon razmatra­­nja prijedloga, osporene odluke, te pripa­dajuće
izborne dokumentacije, Ustavni sud je utvrdio da je Općinsko izborno
povjerenstvo Općine Karlobag svojom odlukom od 21. svib­­nja 2001. godine
pogrešno utvrdilo broj mjesta (mandata) koji su navedene političke stranke
dobile u Općinskom vijeću Općine Karlobag.

4. U konkretnom slučaju nisu
sporni rezultati glasova­­nja za Općinsko vijeće Općine Karlobag glede ukupnog
broja birača koji su glasovali, kao i ukupnog broja glasova koji su dobile
navedene političke stranke. Sporan je način prema kojem je proveden izračun
broja vijećničkih mandata.
Provođe­­njem kontrolnog postupka preračunava­­nja glasova u mandate, sukladno
članku 23. stavku 2. Zakona o izborima, Ustavni sud je utvrdio da je u
konkretnom slučaju, u dijelu postupka preračunava­­nja glasova u mandate u
kojem se broj važećih dobivenih glasova svake kandidacijske liste dijeli sa
zajedničkim djelite­­ljem (to jest, s brojem 44), u izborima za 11 članova
Općinskog vijeća Općine Karlobag pojavio pravni predmet tzv. prekomjernog
mandata, a prema s­­ljedeće:

if !supportLineBreakNewLine
endif

|  |  |  |
| --- | --- | --- |
| **KANDIDACIJSKE LISTE**  **(koje su prešle)**  **izborni prag)** | **Broj dobivenih glasova**  **dijeli se sa zajedničkim**  **djelite­­ljem (44)** | **Ukupan broj osvojenih**  **mjesta u Općinskom vi-**  **jeću Općine Karlobag** |
| HDZ | 264 : 44 = 6,00 | **6** |
| HSS | 221 : 44 = 5,02 | **5** |
| SDP | 63 : 44 = 1,43 | **1** |
| Ukupno mjesta u  Općinskom vijeću  Općine Karlobag | if !supportEmptyParas endif | **12** |

5. Ustavni sud se s pojavom prekomjernog mandata već susreo u izbornom sporu br.
U-VII-1244/2001, a u kojem je 29. svib­­nja 2001. godine donesena odluka o
ponište­­nju u tom predmetu osporenih odluka.

Prekomjerni mandati pojav­­ljuju se onda kada je zbroj svih mandata koje
su dobile pojedine kandidacijske liste u postupku raspodjele mandata veći od
broja mjesta u predstavničkom tijelu. Konkretno, u Općinsko vijeće Općine
Karlobag bira se ukupno 11 vijećnika, ali je zbroj mandata, koje su dobile
kandidacijske liste u postupku preračunava­­nja dobivenih glasova u mandate,
veći od tog broja i iznosi 12.

Budući da hrvatsko
zakonodavstvo ne poznaje i ne priznaje institut prekomjernih mandata, odnosno
ne dopušta promjenu broja mjesta u predstavničkom tijelu, Ustavni sud utvrđuje
da se, u konkretnom slučaju pojave prekomjernog mandata za izbor članova
Općinskog vijeća Općine Karlobag, točan broj mandata koji pripada svakoj
kandidacijskoj listi utvrđuje primjenom općih pravila DžHondtove metode za
preračunava­­nje glasova u mandate, koja je metoda ozako­­njena u nacionalnom
izbornopravnom poretku Republike Hrvatske.

Prema pravilima D’Hondtovog
sustava, utvrđiva­­nje točnog broja vijećničkih mjesta koja pripadaju svakoj
pojedinoj kandidacijskoj listi za izbor članova Općinskog vijeća Općine
Karlobag utvrđuje se u konkretnoj situaciji na s­­ljedeći način: nakon diobe
dobivenih važećih glasova s brojevima 1, 2, 3, itd. (do ukupnog broja
vijećničkih mjesta), potrebno je utvrditi prvih 11 brojeva po veličini (od
najveće­g do najma­­nje­g – u konkretnom slučaju, jedanaestog po redu). Ti
brojevi (zak­­ljučno s jedanaestim po redu) označavaju istodobno i osvojene
mandate za svaku kandidacijsku listu (u tablici su ti brojevi, odnosno osvojena
mjesta označena tamnijom bojom):

if !supportLineBreakNewLine
endif

|  |  |  |  |
| --- | --- | --- | --- |
| **Glasovi se dijele s**  **brojem, koji ujedno**  **označava i osvojeni                   mandat:** | **HDZ** | **HSS** | **SDP**  if !supportEmptyParas endif |
| **1** | **264** | **221** | **63** |

| **2** | **132** | **110,50** | if !supportEmptyParas endif |
| **3** | **88** | **73,67** | if !supportEmptyParas endif |
| **4** | **66** | **55,25** | if !supportEmptyParas endif |
| **5** | **52,80** | **44,20** | if !supportEmptyParas endif |
| **6** | **44,00** | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Sukladno navedenom, utvrđeno je da je na izborima za članove Općinskog vijeća
Općine Karlobag, provedenima 20. svib­­nja 2001. godine, HDZ osvojio pet (5)
vijećničkih mjesta, HSS je osvojio pet (5) vijećničkih mjesta i SDP je osvojio
jedno (1) vijećničko mjesto.

6. Stoga je, u skladu s
odredbom članka 128. točke 9. Ustava, članka 88. Ustavnog zakona o Ustavnom
sudu Republike Hrvat­ske (»Narodne novine«, broj 99/99) i članka 51. Zakona o
izborima, odlučeno kao u izreci.

Broj: U-VII-1271/2001.
Zagreb, 6. lip­­nja 2001.

USTAVNI SUD REPUBLIKE HRVATSKE

Predsjednik Suda
**dr. sc. Smi­­ljko Sokol,** v. r.

if !supportEmptyParas endif

Odluka, NN 52/2001-841